BUTE ME 3
Kit me Cobo Pekki
“Wumok matek i marre kekenwu; pien mar umo lwak bal mapol.”
Ka in ki luoti wucako kwowu kacel, wubirwatte ki pekki mapol. Gitwero bino pien apokapoka tye i kit ma wutamo, wuwinyo, nyo wutero kwede kwo. Pekki bene twero a ki bot jo mukene ki dong jami ma timme aturo.
Waromo temo weyo pekkiwa aweya, ento Baibul cuko cwinywa ni myero watute me cobo pekkiwa. (Matayo 5:
1 WULOK I KOM PEKO MA TYE
GIN MA BAIBUL WACO: Tye “kare me lok.” (Latitlok 3:
Kadi bed tamwu pe orwatte, medde ki loko lok mamit, kun wi pe wil ka nyuto mar ki woro bot luoti. (Jo Kolocai 4:6) Wutem cobo peko meno oyotoyot, dok wumedde ki lok i kinwu.
GIN MA ITWERO TIMONE:
Nong kare mupore me nyamo peko ma tye
Ka itye ka winyo gin ma luoti tye ka lokone, gwokke wek pe ingol lokke. Ibibedo ki kareni me lok
2 WINY LOKKE DOK INIANG MABER
GIN MA BAIBUL WACO: “Wumarre kekenwu ki cwinywu ducu macalo omego, kun dano acel acel miyo deyo bot lawote.” (Jo Roma 12:10) Kit ma iwinyo kwede lok obedo gin ma pire tek. Tem niang tam pa luoti ki “kica dok ki cwiny mamwol.” (1 Petero 3:8; Yakobo 1:
GIN MA ITWERO TIMONE:
Medde ki winyo lokke kun ibedo atera me jolo tamme, kadi bed gin ma en tye ka lokone pe yomo cwinyi
Tem niang gin ma en tye ka lokone. Nen wange ki kit ma en wito kwede cinge, dok iwiny kodi dwan ma en tye ka tic kwede
3 WUKET TAM MA WUMOKO I TIC
GIN MA BAIBUL WACO: “Kit tic ducu ma dano tiyo magoba tye iye, lok aloka keken ki dog kelo can.” (Carolok 14:23) Moko kit me cobo peko i yo maber pe romo. Myero wuket gin ma wun ducu wumoko i tic. Man kwako tute matek, ento bikeliwu adwogi maber.(Carolok 10:4) Ka wutiyo kacel macalo lurem, ci wubinongo “bakacic maber” pi ticwu.
GIN MA ITWERO TIMONE:
Wumok gin ma wuromo timone me cobo pekowu
Wubed ka ngine kare ki kare me neno ka wutye ka cobo yubwu
fur_Latn hat_Latn luo_Latn mri_Latn luo_Latn afr_Latn luo_Latn luo_Latn luo_Latn mos_Latn luo_Latn luo_Latn luo_Latn luo_Latn luo_Latn luo_Latn ltg_Latn luo_Latn luo_Latn luo_Latn hat_Latn